Zondo moet besluit of Zuma gedagvaar wordOudpres. Jacob Zuma tydens ‘n vroeëre verskyning. (Foto: Nokuthula Mbatha/ANA) Die Zondo-kommissie van ondersoek het oënskynlik genoeg gehad van oudpres. Jacob Zuma se knaende uitsteltaktiek. Adjunkhoofregter Raymond Zondo, voorsitter van die kommissie wat staatskaping ondersoek, hoor aanstaande week ŉ aansoek van sy eie regspan aan vir ŉ aansoek om ŉ dagvaarding uit te reik wat Zuma sal dwing om voor die kommissie te verskyn. Die kommissie het Vrydag gesê Zuma moet van 27 tot 31 Januarie voor die kommissie verskyn. Die DA het in November verlede jaar ŉ beroep op die kommissie gedoen om sy dagvaardingsmag in te span om te verseker dat Zuma verantwoordbaar gehou word. Zuma, wat kort tevore sy getuienis voor die Zondo-kommissie moes voortsit, se regspan het aangevoer dat hy “te siek” is om die verhore by te woon. Zondo sal die kwessie na verwagting Dinsdag aanhoor.